gentaiscool/nusaparagraph_topic huggingface dataset:
Kitab Zabur diturunkeun dina abad ka-10 sarta dititipkeun ka Nabi Daud AS pikeun jadi pituduh kahirupan Bani Israil. Zabur diturunkeun saatos Taurat dipasihkeun ka Nabi Musa. Kitab suci ieu ditulis dina basa Qibti. Inpormasi anu ngabahas ngeunaan turunna Zabur parantos disebatkeun ku Alloh dina surat Al Isra ayat 55 sareng surat Annisa ayat 163. Sapertos kitab-kitab suci anu sanes, Zabur gaduh sajarah anu panjang sareng penting pikeun umat manusa. Zabur diturunkeun sanggeus Nabi Daud maehan Jalut. Jalut nyaeta jalma anu teu percaya ka Alloh SWT. Jalut mangrupakeun pamingpin tentara Palestina, sedengkeun Daud masih ngora pisan. Daud ngagabung jeung barisan tentara Israil anu dipingpin ku Raja Thalut pikeun ngalawan pasukan Jalut.

Topic: religion
Alusna mah tari jaipong teh dimumule jeung dipertahankeun ngarah teu punah jeung ditelen ku zaman atawa jang nyegah ngameh euweuh bangsa sejen nu ngaku lamun seni tari jaipong ieu dipiboga ku maranehanana. Sabab tari jaipong mibogaan nilai seni nu luhur di mancanegara ngameh bisa dipikawanoh karagaman budaya jeung teu babari diancurkeun ku tarian ti budaya barat. Jeung ngarah generasi ngora teh reueus ka tarian tradisional khususna tari jaipong teh sabab unik jeung teu dipiboga ku bangsa sejen. Oge ngameh bisa ngaronjatkeun kapopuleran Bandung salaku daerah nu kaya ku seni budaya tradisional jeung ngaronjatkeun kapopuleran ngaran dareah nu mibogaan seni tari jaipong ieu.

Topic: culture & heritage
Dana darurat penting pisan kanggo hiji kulawargi. Hanjakalna masarakat Indonesia teu acan seeur anu paham kana dana darurat lantaran literasi kauanganna masih keneh sakedik. Padahal dana darurat teh kapake pisan komo kanggo kulawargi anu gaduh anggota kulawargi anu gaduh panyawat beurat sapertos panyakit jantung atawa diabetes. Abdi gaduh rerencangan anu kapaksa kedah nginjeum duit ka tatangga lantaran teu gaduh artos kanggo biaya pangobatan mamahna anu beunang panyakit diabetes. Malahan di antara sadaya anggota kulawargina teu aya hiji-hiji acan anu gaduh simpenan artos atawa asuransi. Ti kajadian eta abdi langsung nyarankeun anjeunna kanggo daftar asuransi kanggo kulawargina bisi engke aya kajadian luar biasa deui.

Topic: slice of life
Mindeng ngalakukeun kemping ka gunung jeung babaturan. Biasana samemeh kemping urang kudu mawa peralatan pendukung jang bertahan di gunung, komo pan di gunung mah salian ti cuacana nu tiris, oge euweuh tukang dagang. Beda deui mun gunungna nu populer mah sok aya tukang dagang sanajan dipuncakna oge. Utamakeun mah mawa cai, lantaran di gunung urang teu apal aya mata air na di sabeulah mana, kecuali mun geus dipetakeun tempat-tempatna. Peso, piriwit, jeung korek ge ieu kudu pisan dibawa ka gunung, ngameh mun keur aya kaayaan darurat urang bisa survive. Peso bisa dipake naon wae, motong-motong dahareun. Korek jang manaskeun atawa urang katirisan. Piriwit oge jang ditiup jaga-jaga aya nu rek nyalametkeun urang.

Topic: slice of life
Sanggeus Susi Susanti, pamaen badminton awewe Indonesia merlukeun waktu lila pikeun meunangkeun emas di Olimpiade. Sanajan kitu, nyatana Liliyana Natsir mucunghul salaku pamaen badminton awewe anu hebat. Lamun Susi Susanti maen dina kategori tunggal, Liliyana Natsir sabenerna maen dina kategori ganda. Sakapeung manehna maen dina ganda campuran jeung pamaen ngaranna Nova Widianto atawa Tontowi Ahmad, sarta sakapeung dina ganda awewe jeung pamawn ngaranna Vita Marissa. Nalika dipasangkeun jeung Nova Widianto, Liliyana Natsir kungsi meunang medali perak dina Olimpiade Beijing, Cina taun 2008. Saterusna basa maen kalawan Tontowi Ahmad, manehna kungsi meunang medali emas di Olimpiade Rio de Janeiro di 2016.

Topic: sports
Aya seueur mangpaat anu dirasakeun saatos latihan rutin, kalebet:

1. Leuwih percaya diri

Awak katingalina langkung lengkep sareng gajihna ngirangan. Balukarna, nu tadina burih buncit jeung pipi cabe ayeuna katingalina datar. Sakabeh anggota awak kasampak ketang sarta boga bentuk teguh. Sangkan leuwih percaya diri némbongan di hareupeun jalma réa.

2. Jarang gering

Sumuhun, saprak kuring mindeng olahraga, abdi jarang gering. Paling-paling, anjeun ngan ukur kaserang flu sareng jarang, sahenteuna sakali unggal 2 taun. Tangtu, sajaba ti faktor séjén, upamana lingkungan. Kekebalan ogé janten langkung tahan, anggota kulawarga kuring sering kaserang flu tapi dina waktos éta kuring henteu nunjukkeun gejala flu sanaos kuring langsung berinteraksi sareng aranjeunna.

3. Teu 5 L (capé, lemah, lesu, capé, leuleus)

Biasana mah olah raga pas soré, jadi awak kuring pas mimiti peuting asa hayang saré mimiti, jadi isukna kuring bisa hudang mimiti jeung ngarasa geus cukup sare sabab kuring saré nyenyak jadi tanaga.

Topic: sports
Sholat tahajud mangrupakeun salah sahiji sholat sunat. Sholat ieu biasana dilakukeun peuting, umumna jam 3 peuting tapi kudu sare heula. Nu ku urang rasakeun saenggeus sholat sunat tahajud teh nyaeta hate ngarasa tenang, jeung pikiran ngarasa kosong, jeung pinuh ku ide-ide anyar. Jadi saenggeus sholat tahajud ku urang sok dipake jang gawe, boh ngagawean pagawean atawa maca buku. Tapi sakapeung mah sok hoream hudangna, komo pas ka cai kudu wudhu, aya rasa hoream jeung keueung oge. Ngan sok inget kana omongan guru pas urang ngaji, lamun sholat tahajud teh sholat nu diijabah doana, lamun dimisalkeun mah siga panah nu keur ngabidik tuluy tepat bidikanna, tah eta doa pas keur sholat tahajud.

Topic: religion
Aya hiji resep kadaharan sunda anu paling simpel nyaeta godeblag. Naha disebut godeblag lantaran kadaharan ieu gorengan gede anu ngajeblag. Resepna gampil pisan, cukup nyiapkeun tarigu, cai jeung bawang daun. Godeblag mirip jeung 'pancake' lamun di Amerika mah, atawa mirip 'pajeon' lamun di  Korea. Cara ngadamelna tinggal galokeun tarigu jeung cai nepikeun janten adonan baseuh, tong hilap tambihan bawang daun jeung uyah, caina rada seeur sabab urang bade ngadamel dahareun anu ipis. Upami adonan tos siap kantun digoreng make minyak sakedik dina katel anu rata supados tiasa ngadamel adonan anu tipis jeung badang. Adonan dipanaskeun nepika garing teras dibolak-balik nepika asak.

Topic: food & beverages
Upacara melukat mangrupakeun salah sahiji upacara keagamaan umat Hindu di Bali dina raraga ngaberesihkeun diri tina hal-hal negatif. Upacaa melukat dilaksanakeun di tempat khusus melukat, salah sahijina nyaeta Tirta Empul. Baju nu digunakeun jang upacara melukat nyaeta baju nu sopan atawabaju adat sasuai jeung katentuan. Samemeh melukat, kudu ngalaksanakeun heula matur piuning ku media canang. Matur piuning nyaeta pemberitaan ngeunaan rek diayakeunna upacaa melukat. Matur piuning dilaksanakeun di tangkal caringin satempat. Beres kitu, sebutkeun nu jadi kahayang urang. Tuluy nembe we upacara melukat nyaeta pembersihan ku cai suci tina kucuran suci. Biasana cai suci dilobakeun ngaguyur bagian mastaka sabab diyakini bisa nyieun pikiran leuwih positif jeung seger.  

Topic: religion
Moji TV mangrupikeun saluran televisi gratis atanapi henteu mayar. Hartina, anjeun teu kudu repot mikiran biaya langganan, sabab Moji teh saluran televisi digital gratis alias gratis. Anjeun tiasa nonton dina sababaraha alat, boh dina televisi, smartphone, sareng tablet.

Salian ti acara Liga Premier dina Moji TV, anjeun ogé tiasa nonton rupa-rupa acara olahraga, sapertos baskét NBA, ténis, balap Formula 1 (F1), voli, sareng seueur deui. Khususna pikeun peminat Liga Premier, anjeun ogé tiasa nonton rupa-rupa pertandingan pertandingan gedé pikeun usum Liga Premier 2022/2023. Sedengkeun pikeun pasanggiri lokal, bisa lalajo BRI Liga 1.

Moji tiasa ditonton di langkung ti 100 kota kanggo TV digital di 25 propinsi di Indonesia. Salian ti éta, anjeun ogé tiasa ningali éta ngalangkungan aplikasi Vidio, sareng ngalangkungan halaman Moji.id.

Topic: sports
lagu Ampar Ampar Pisang diciptakeun ku Hamiedan AC, maestro lagu daerah asal Banjar (Kalimantan Selatan). Hamiedan AC aktip digawe di taun 1980. Teras lagu-lagu rahayatna dinyanyikeun ku Ira Maya Sopha jeung Novel Puput. Sacara basajan, tembang Ampar Ampar Pisang nyaritakeun ngeunaan hamparan cau anu bakal dijieun kueh rimpi, tapi loba sato leutik anu ngalayang lantaran resep kana bau cau. Lagu Ampar Ampar Pisang dijieun make basa Banjar. Banjar mangrupa salah sahiji ngaran suku asli di Kalimantan Selatan. Dina awalna, lagu Ampar Ampar Pisang mangrupa lagu anu sering dinyanyikeun ku masarakat Kalsel minangka kawih nalika nyieun kueh tina cau. Kue eta teh katelah ku nami kueh rimpi.

Topic: culture & heritage
Imah Adat Sunda Badak Heuay nyaeta imah adat Sunda anu mineng kapanggih di Sukabumi. Imah ieu kaasup imah panggung lantaran numou kanu tihang anu ngajadikeun imahna teu sajajar jeung taneuh. Ngaran Badak Heuay sorangan dicokot tina wangun hateupna nu sarupa pisan jeung badak nanu nuju heuay. Imah adat Sunda Badak Heuay ieu dijieunna tina kai pikeun bagian tembok jeung lantena. Sedengkeun hateupna dijieun tina taneuh  liat. Ieu bagian hateup oge dibagi janten dua bagian, nyaeta hateup leutik anu leuwih luhur sarta hateup badag anu nutupan bagian tukang imah. Wangun dua hateup anu benten ieu anu tuluy ngajadikeun luhureun imah Badak Heuay teu katingali simetris.

Topic: culture & heritage
Zaman ayeuna mah loba masyarakat nu leuwih milih pepelakan make sistem hidroponik tibatan sistem tanam tanah. Sistem hidroponik dinilai leuwih sehat jeung leuwih efisien. Pasalna, sistem hidroponik mah teu kudu make media taneuh jeung teu kudu make lahan. Jadi, nu teu gaduh lahan oge bisa pepelakan di buruan imah kur make paralon nu dialiran cai. Malahan mah salian dina media paralon, bisa oge dina media wawadahan bekas nu geus teu diangge, nu penting ditata rapih jeung rata kaaliran cai terus-terusan. Tanaman hidroponik oge dinilai leuwih organik sabab bebas pestisida, ngan ngandalkeun oksigen jeung pupuk organik cair jang ngatur nutrisi tanaman jeung pertumbuhan nana.

Topic: slice of life
Tempat wisata Curug Tonjong anu aya di kawasan Taman Nasional Gunung Ciremai anu miboga pesona anu luar biasa éndah. Tempat ieu leres-leres ngajantenkeun panorama alam anu aheng sareng ngarusak pandangan. Lantaran kitu, pikeun sémah anu resep kana nuansa alam, lokasi wisata Curug Tonjong di Majalengka téh salah sahiji anu mindeng dianjurkeun pikeun didatangan nalika datang ka Majalengka. Anjeun salaku sémah tiasa mendakan curug di éta lokasi ogé awi anu mangrupikeun ikon populér tina curug ieu. Upami hoyong ka lokasi curug, teras tiasa nganggo kendaraan pribadi atanapi angkutan umum, angkutan umum tiasa naék ti terminal Rajagaluh, teras naék ojeg di Désa Tonjong, teras leumpang kirang langkung 20 meter ti halte ojeg. payuneun gerbang Curug Tonjong, teras lebet ka lokasi wisata Tonjong Curug, anjeun bakal ditagihkeun biaya tiket masuk antara Rp 10K dugi ka Rp 20K wungkul.

Topic: leisures
Pandemi Covid-19 ngarobah seeur pisan aspek kahirupan manusia, ti aspek ekonomi, sosial, politik, nepikeun teknologi. Lantaran basa pandemi jalmi teu meunang padekeut jeung ngempel di tempat umum, sagala kagiatan dilakukeun sacara daring. Matak teu heran ayeuna mah leuwih seeur msarakat anu melek kana teknologi. Barudak SD keneh tos biasa ngangge laptop kanggo sakola jeung ngerjakeun tugas. Jumlah jalmi anu ngangge komputer di jaman pandemi janten ningkat dua kali leuwih seeur ti biasana. Taun 2019, jalmi anu ngangge komputer ngan dua puluh persen jumlahna ti jumlah sadayana. Tapi pas pandemi ningkat nepikeun tilu puluh tujuh persen anu ngangge komputer. Jumlahna ningkat ampir dua kali lipatna. 

Topic: technology
Subway Surfers mangrupikeun kaulinan jenis lulumpatan anu dikembangkeun ku Kiloo Games sareng Sybo Games, perusahaan swasta ti Denmark. Kaulinan ie geus sadia pikeun Android, ios, Kindle sarta Windows Phone. Pamaén nganggap peran hiji hooligan rumaja anu diudag ku polisi pedah masang corétan di sisi karéta api, tuluy lumpat ka handapeun truk kabur tina Inspektur jeung anjing na. Salaku hooligan, pamaén diwajibkeun nyekel saloba koin emas tina udara sabisa bari ggahindarkeun tabrakan jeung karéta, jeung objék séjén oge. Kaulinan ngawengku barang husus, kayaning perburuan mingguan, nu bisa ningkatkeun panghargaan tina eta game. Game Subway Surfers ieu dirilis dina 24 Méi 2012 kalayan apdet dumasar kana liburan musiman.

Topic: technology
Parobahan sikap anu bakal kajadian saanggeus hirup duaan jeung pasangan nyaeta pola pikir anu janten leuwih dewasa jeung bijaksana. Saanggeus nikah, laun-laun urang bakal jadi jalma anu leuwih dewasa jeung bijaksana dina sikepna. Hal ieu kusabab ayana hal-hal anyar jeung masalah-masalah dina kahirupan ngawangun rumah tangga. Urang oge bakal jadi jalma anu leuwih ertanggung jawab, utamana kana urusan rumah tangga. Lamun samemehna mah urang teh teu paduli kana kabaeresihan rumah, ayeuna mah ngurusan bumi teh jadi kagiatan anu pikaresepeun. Kabiasaan sare urang oge bakal robah, urang bakal jadi getol hudang isuk. Lamun baheula basa keur ngora mah urang teh sok begadang jeung hudang beurang, komo lamun poe pere mah, geus hudang teh bakal leha-leha. Saanggeus nikah mah urang pasti bakal maksakeun hudang siuk, kajeun awak teh karasa leuleus atawa keur capek. Alasanna teh teu lain deui, pedah ku urang boga tanggal waler kana rumah tangga urang. 

Topic: slice of life
Basa libur lebaran idul fitri taun kamari urang jeung sakabeh kulawarga balik ka lembur mamah di  tasikmalaya. Lembur mamah di tasik jauh pisan ka pusat kota da tempat na di lurus dekeut gunung nu ngajadikeun udara jeung hawa na tiris pisan mun isuk jeung peuting teh. Dina lebaran katilu mengpeng kabeh kulawargi kumpul di lembur pas mudikurag sakulawarga rek sakalian  jalan jalan liburan lebaran babarengan samemeh baralik deui keur sakola atawa di gawe di imah na masing masing. Kusabab lembur mamah geus dekeeu ka gunung urang sakalian weh jalan jalan ka gunung na  nyaeta gunung galunggung. Waktu nu di butuhkeun ti lembur ka gunung galunggung ngan kurang ti sajam. Urang babarengan naek mobil bak.

Topic: leisures
Rio Haryanto nyaeta pembalap mobil kabanggaan Indonesia. Anjeunna mangrupikeun pembalap Indonesia kahiji anu asup kana acara anu paling bergengsi, nyaeta Formula Hiji. Rio Haryanto dibabarkeun di Solo, Jawa Tengah tanggal 22 Januari 1993. Mimitina manehna balap make go-kart. Taun 2002, manehna meunang juara kahiji dina kompetisi go-kart tingkat nasional. Taun 2008 manehna mimitian miluan balap formula dina ajang Formula Asia jeung berhasil mungkas usum di tempat katilu. Padahal umurna kakara lima belas taun. Prestasi saterusna, Rio Haryanto tiasa meunang tempat kahiji taun 2009 dina acara Formula BMW Pasifik. Waktos eta manehna meunang sabelas kali ti lima belas balapan sareng meunang skor pangluhurna.

Topic: sports
Shalat Jum’at nyaéta solat dua rakaat dina poé Jum’at sarta dilaksanakeun dina waktu dzuhur sanggeus dua khutbah. jalma anu geus ngalakonan solat jumaah, teu diwajibkeun deui ngalakukeun solat dzuhur. Beda pokok antara sholat dzuhur jeung sholat jumat nyaeta, sholat jum'at dua rakaat, di mimitian ku dua khutbah samemeh ngalaksanakeun sholat jum'at sarta dilaksanakeun ngan dina poe jum'at, sedengkeun sholat dzuhur aya 4 rakaat sarta dilaksanakeun saban poe salian ti jum'at. Aya Runtuyan atawa tatacara dina sholat jum'at nyaeta adzan kahiji pikeun ngagero jama'ah, adzan kadua tanda yen khutbah bakal geura-giru dimimitian, khutbah kahiji, khutbah kadua, solat, solat jum'at 2 rakaat.

Topic: religion
Poe paskah dina Perjanjian Lama jeung Perjanjian Anyar sabenerna indit leungeun dina leungeun. Dina Perjanjian Anyar, Poe paskah leuwih dimaksudkeun pikeun nyorot cinta, rahmat, jeung kakuatan nu Allah geus dibikeun ka urang, Kristen. Pikeun nyalametkeun umat-Na tina kutukan sareng maot,Kemis Suci mangrupakeun rangkaian ti poe paskah atanapi ogé katelah Kemis Suci nyaéta dinten Kemis sateuacan Paskah anu tumiba dina Hari Raya Minggu Suci.Umat Kristen ngagaduhan tradisi Perjamuan Terakhir anu dipimpin ku Yesus. Kemis Maundy mangrupikeun dinten munggaran dina séri perayaan Paskah. Kagiatan dimimitian dina jam 6 soré jeung lumangsung salila 7 poé. Ritual Perjamuan dilaksanakeun unggal misa atanapi jasa anu diémutan salaku perayaan ekaristi atanapi Komuni Suci. Dina misa mini-wengi, imam bakal ngumbah suku jalma salaku panginget ngeunaan Yesus ngumbah suku murid-murid-Na dina Jamuan Tukang. Palayanan Yesus di bumi sateuacan pupusna.

Topic: religion
Di jero imah Sunda boga rohangan nu ngabedakeun dumasar kana fungsi jeung pamakeanana. Anu mana area hareup imah siga buruan jeung rohangan tamu mangrupakeun wilayahna lalaki, sedengkeun pawon atawa dapur jeung goah mangrupakeun wilayah awewe. Samentawis rohangan tengah sifatna netral tempat ngumpul kabeh anggota kulawarga. Salian pangaweruh adat istiadat, faktor alam oge milu mangaruhan arsitektur imah Sunda. Anu mana kondisi topografina beda-beda mangaruhan tempat cicingna imah disaluyukeun jeung kaayaan, fungsi, jeung kabutuhan masarakat Sunda. Jang naek ka imah Sunda sok disadiakeun tangga nu disebut golodog. Tangga eta dijieun tina kai atawa awi nu biasana mibogaan teu leuwih ti tilu anak tangga. Golodog fungsina teh jang ngaberesihkeun suku saacan naek ka jero imah.

Topic: culture & heritage
Nini abdi sensitif pisan kana babauan. Hiji poe nini abdi ngambeu siga aya bau bangke tuluy nitah incuna ningal bisi aya bangke di sakitar imah. Tapi geus dicek sababaraha poe oge teu aya bangke di mamana, nini abdi tetep kekeuh yen aya bau bangke anu kaambeu pisan. Epekteh pas tos sababaraha poe, aya warga anu ngakaporkeun ka pak RT yen di hiji kosan di peuntasan imah nini abdi aya mayit jalmi anu tis pupus. Pas kapanggih aya mayit awewe di kamar anu pang juru na. Pas didatangan ku pulisi, ceunah mah eta teh aya pembunuhan anu dilakukeun ku kabogohna sorangan. 

Topic: slice of life
Waktu luang atawa waktu nyantai  nya éta waktu anu teu dipaké pikeun digawé, néangan nafkah, ngalaksanakeun kawajiban jeung ngajaga kahirupan, anu bisa dieusi ku rupa-rupa kagiatan pikeun kaperluan nyenangkeun diri. Dina ngamangpaatkeun waktu luang, jalma bébas ngalakukeun kagiatan naon waé anu hayang diekspresikeun, santai, jeung ngarasa bagja. Lamun hiji jalma kalibet dina kagiatan salila waktu luang maranéhanana, éta bisa mantuan ngurangan parasaan depresi sarta katiisan, kukituna mantuan pikeun ngaronjatkeun kaséhatan fisik, sosial, jeung kognitif. Waktu luang nya éta waktu anu dijadikeun sarana pikeun mekarkeun poténsi, ngaronjatkeun kualitas pribadi, kagiatan terapi pikeun jalma anu ngalaman gangguan émosional, minangka hiburan, sarana rekreasi, minangka santunan pagawéan anu kurang senang, atawa minangka kagiatan pikeun nyingkahan hiji hal.

Topic: leisures
Nilik ti sajarahna, kamera mimiti dipanggihan ku elmuwan Islam nyeta Al-Haitam dina abad 1000 Masehi. Basa eta, kamera disebutna kamera obscura anu hartina kamar poek. Obscura ieu mangrupakeun liang leutik dina kotak poek anu dipasihan cahaya. Cahaya ieu anu engkena bakal ngahasilkeun gambar tina refleksina. Di jaman ayeuna kamera tos janten canggih jeung seeur pisan rupana, salah sahiji kamera anu kasohor dipake ku lolobana budak ngora nyaeta kameraa polaroid. Kamera polaroid mangrupakeun kamera anu tiasa nyitak poto langsung saenggeus moto. Sasuai jeung ngaranna, kamera ieu nganggo pilem husus anu ngaranna pilem polaroid. Pilem ieu tiasa ngahasilkeun gambar warna pilem polacolor. 

Topic: technology
Dina acara FLS2N Kabupaten Subang teh diayakeun sababaraha pasanggiri, salab sahijina nyaeta pasanggiri tari tradisional Jawa Barat. Diayakeunna ti tingkat SD, SMP, dugi ka SMA sakabupaten Subang. Unggal sakola diwajibkeun ngirim delegasi terbaikna. Tah pasanggiri na teh dilaksanakeun di Aula Pemda Subang dinten Kamis. Yuk ah urang ramekeun pasanggiri ieu ku cara miluan lombana, oge tong hilap mawa babaturan jang ngaramekeun aula. Tong dugi ka tinggaleun ieu pasanggiri sabab nu kenging teh bakal dijadikeun delegasi Kabupaten dina tingkat Provinsi Jawa Barat. Yuk agendakeun ti ayeuna tong dugi ka tinggaleun! Iraha deui kan aya kagiatan ieu nu ngangkat kabudayaan lokal nyaeta tari tradisional.

Topic: culture & heritage
Internet oge bisa asup ka dunia pendidikan jadi aya nu ngarana e-learning atawa belajar jarak jauh, belajar bisa lewat laptop atawa ponsel handphone sorangan sagala materi jeung pembahasan na ges di sadiakeun urang kari belajar. Komo pas pandemi datang, internet jadi hiji hiji na harapan pas sakolah kapaksa di liburkeun kusabab corona, kabeh pelajaran jeung cara belajar di pindahkeun liwat internet da teu meunag tatap muka langsung sistem sakola ieu di sebutna daring singkatan dalam jaringan. Henteu ngan nepi ka dinya, kelulusan oge bisa virtual liwat video zoom sarua jeung anu kuliah jeung sidang skripsi kabeh liwat internet atawa virtual.

Topic: technology
Sawatara waktu ka tukang, nalika kuring masih nyuprih elmu di salah sahiji paguron luhur nu aya di kota Bandung, kulawarga kuring ngarandapan cocobi tina masalah ekonomi. Hal ieu diakibatkan ku ayana pandemi covid 19 tea. Samemeh aya pandemi, pun bapa sareng pun biang ngajalankeun usaha icalan lontong kari pikeun nyumponan pangabutuh sadidinten. Hasilna lumayan nyekapan kanggo ngagaleuh kabutuhan pangan sadidinten, ongkos tur bekel sakola kuring jeung dulur-dulur kuring. Hanjakal pisan, tisaprak pandemi covid 19 mahabu, usaha icalan lontong pun bapa sareng pun biang anjlok pisan. Anu tadina sadinten tiasa seep dugi ka 200 porsi, ku alatan pandemi, paling ukur seep 50 porsi. Ku ayana kondisi kieu, atuh kulawarga kuring teh ngarandapan kondisi anu sarwa kakurangan. Ahirna supaya tetep bisa nyumponan pangabutuh sadidinten, pun bapa nyoba-nyoba ngalamar janten pengemudi ojek online. Alhamdulillah, Allah maparin jalan ka pun bapa,  kondisi ekonomi keluarga kuring anu tadina sarwa kakurangan, laun-laun mimiti nyukupan deui.

Topic: business
Idul Qurban janten tradisi kaagamaan anu kasohor di kalangan umat Islam di sa dunya. Idul Qurban mangrupikeun salah sahiji ibadah anu paling penting dina Islam. Ibadah Idul Qurban ieu dilaksanakeun dina tanggal 10 sasih Dzulhijjah. Dina poe ieu, umat Islam diwajibkeun meuncit sato kurban (domba, sapi atawa embe) minangka lambang kurban jeung ta’atna ka Alloh. Umat ​​Islam oge diwajibkeun nyisihkeun sabagian hasil qurbanna pikeun disumbangkeun ka fakir miskin. Ku cara kitu, umat Islam tiasa nuturkeun sunnah Nabi Muhammad SAW anu meuncit hewan qurban pikeun ngahargaan rahmat jeung asih Allah SWT. Ku ngalaksanakeun ibadah Idul Qurban, umat Islam dipiharep bisa leuwih ngadeukeutkeun ka Allah SWT, sabab bisa ngarasakeun kabagjaan babarengan.

Topic: religion
Sorabi mangrupikeun salah sahiji tuangeun khas sunda nu dijieunna babari jeung teu kudu make minyak atawa bumbu. Sorabi dijieunna tina tipung beas jeung parudan kalapa. Cara nyieun na ngan ukur tinggal dikucurkeun adonan tipung beas jeung kalapa kana citakan sorabi. Masakna oge make hawu, teu kudu riweuh make kompor. Sorabi warnana bodas, bentuk luhurna munuu, bentuk handapna semong warna na semu cokelat sabab rada garing atawa tutung. Tah dinu munuu na eta biasana diawuran oncom nu tos ditutuhan dina coet. Mun henteu ku oncom, bisa oge ditambahan endog. Endog diceplokeun na luhur nu munuu na eta. Mun sorabi endog biasana ukuran na leuwih gede ti sorabi biasa. 

Topic: food & beverages
Di Indonesia mah jigana tos jadi hal lazim mun beres nonton bola di stadion teh uihna sok kalab raribut. Ribut antarsuporter, ribut suporter jeung wasit, ribut suporter jeung pihak lainna. Teu jarang oge karicuhan nonton sepak bola teh makan nyawa korban. Padahal, hal ieu teh disayangkeun pisan sabab bisa ngacederai sportivitas olahraga di Indonesia, komo mun tos memakan nyawa loba pisan jalmi mah. Intina, rek mrunang rek eleh ge ngaranna pertandingan, wajar pisan we mun eleh ge asal geus berjuang jang meunang. Tong nepi ka egois ngagugulung kajengkel pribadi. Teu jarang oge kakacauan nu kieu teh ditunggangi ku oknum nu teu bertanggung jawab. Jadi, supaya teu mudah diprovokasi, yuk urang junjung tinggi sportivitas jeung nilai-nilai katertiban!

Topic: sports
Indonesia ngabogaan senjata tradisional anu jadi bagian sejarah anu ayeuna di simpen jadi warisan budaya, diantara na nyaeta rencong. Rencong nyaeta senjata tradisional khas ti tanah aceh. Rencong  atawa dina basa Acéh anu ditulis dina aksara latén berbunyi "Rintjong" nyaéta pakarang has suku Acéh. Rencong mangrupa lambang jati diri, kawani jeung kateguhan masarakat Aceh. Rencong aya sababaraha rupa. Anu kahiji nyaéta Rencong Pudoi, nya éta Rencong anu wangun gagangna atah. Dua Rencong Meukure nyaeta Rencong anu dihias ku gambar sasatoan, akar kai, jeung kembang dina sabeulahna. Rencong Meupucok anu katilu nyaeta Rencong anu aya pucuk dina gagangna anu biasana didamel tina emas. Rencong Meucugék anu kaopat, nyaéta Rencong anu bentukna cugek dina gagangna (perekat sarta gagang melengkung 90 derajat. 

Topic: culture & heritage
Abdi gaduh tatangga anu rada lieur, unggal poe gawena minjeuman wae duit. Ari saprak ditagih manehna ngomong eweuh duit. Abdi tos bingung kumaha deui cara mapatahanna lantaran manehna sok tara aya di imah. Ai pas butuhna mah maksa-maksa ka kuring, tapi pas giliran ditagih duitna eweuh. Sabenerna adbi oge tos dibejaan ku tatanggi anu sanes yen manehna lamun minjeum duit tara dibalikkeun, tapi lantaran karunya ka manehna abdi kapaksa minjemkeun duit ka manehna. Ceunah mah manehna boga loba sametan ka ditu ka dieu, abdi oge jadi hoream nagih ka jalmi anu kitu mah. Pokona eta janten catetan kanggo diri abdi sorangan moal minjeumkeun duit deui ka manehna.

Topic: slice of life
Football munggaran. Pertama kali kuring lalajo maén bal kira-kira taun 2005 atawa 2006 (teu nyaho, poho) waktu kuring umur 7 taun. Waktos eta acara Piala Gubernur Kalsel, abdi keukeuh miwarang bapa abdi nonton langsung di stadion. Kabeneran kuring terang inpormasi kompetisi tina koran anu kuring baca. Bapa abdi oge satuju kana pamenta abdi. Waktu asup ka stadion, tepatna di Stadion 17 Mei di Banjarmasin, kuring ngaheureuyan, padahal waktu harita masih kawilang sepi. Mangtaun-taun, kuring sering ningali pertandingan maén bal di stadion. Komo deui, kleub kareueus kuring, Barito Putera, ngarayap nepi ka kasta maén bal nasional pangluhurna. Abdi émut nalika Barito meunang Divisi II taun 2008, kuring ogé bungah. Nalika kuring di Divisi Pertama, kuring sering nonton pas saatos sakola. Kabeneran jaman harita kuring SMP deukeut ka Stadion 17 Mei. Komo basa Barito kudu pindah ka Stadion Demang Lehman di Martapura (sajam perjalanan ti Banjarmasin) jaman ISL mah, sok sok nongton diiring ku dulur-dulur.

Topic: sports
Dina pamanggih kuring, jawaban gumantung kana sababaraha faktor. Oven tangring henteu langkung parah tibatan oven listrik. Pikeun anu karék nyobaan diajar ngagoreng jeung dana anu kawatesanan, teu aya salahna lamun maké oven tangkring heula. Salian ti leuwih murah, oven tangkring ogé leuwih efisien sabab ngan merlukeun sumber panas tina kompor. Samentara éta, lamun boga leuwih dana, Anjeun bisa milih pikeun ngagunakeun oven listrik. Tapi balukarna kudu disiapkeun ku tagihan listrik bareuh. Sajaba ti éta, kudu disiapkeun kalawan kakuatan listrik anu luyu jeung naon anu diperlukeun ku oven listrik. Kuring sorangan geus dipaké duanana oven tank jeung oven listrik pikeun lila. Dina pamanggih kuring, duanana mibanda kaunggulan jeung kalemahan. Ngan eta, oven tangkring rada hese dipakena. Tapi upami anjeun parantos terang trikna, oven tangkring ogé tiasa ngahasilkeun roti atanapi kueh anu saé.

Topic: technology
Keuyeup atawa kepiting  mangrupa anggota crustacea suku sapuluh sarta dipikawanoh boga "buntut" pisan pondok atawa burih (beuteung) lengkep disumputkeun handapeun dada (thorax). Awak keuyeup ditangtayungan ku exoskeleton anu teuas pisan diwangun ku kitin sarta dipak ku sapasang sipit. Ketam téh ngaran séjén pikeun yuyu. Keuyeup leres gaduh lima pasang suku; sapasang suku kahiji dirobah jadi sapasang pincers sarta henteu dipaké pikeun locomotion. Ampir kabéh keuyeup, iwal sababaraha (contona, Raninoida), beuteung narilep handapeun cephalothorax nu. Sungut keuyeup ditutupan ku maxilliped datar, sarta hareup carapace teu ngabentuk rostrum panjang. awak yuyu diwangun ku piring datar ("phyllobranchiate"), sarupa jeung udang, tapi kalawan struktur béda.

Topic: food & beverages
Poé Nyepi pikeun Umat Hindu: Ieu Hartina Perayaan
Ngaluncurkeun tina website Pamaréntah Kabupatén Buleleng, hajatan Hari Raya Nyepi miboga harti anu kacida luyuna jeung tungtutan kiwari jeung nu bakal datang. Pikeun umat Hindu, Hari Raya Nyepi miboga harti ngamotivasi sacara ritual jeung spiritual umat Hindu sangkan alam salawasna jadi sumber kahirupan.
1 Maret 2022 Dinten Naon? Pariksa Penjelasan lengkep Ieuh!
Salian ti éta, Poé Nyepi ogé ngandung harti ngaleungitkeun sifat sarakah anu aya dina diri manusa. Kalakuan nyokot kudu saimbang jeung lampah mere, anu dina wangun maturan ikhlas. Ajén-inajén ieu perlu dipupusti minangka harti jeung palaksanaan poé Nyepi dina miéling pergantian Taun Saka.

Poé Nyepi pikeun Umat Hindu: Aya 4 Larangan
Aya opat pantangan anu diwajibkeun ku umat Hindu di Bali nalika Nyepi. Nurutkeun kana ramatloka Pamaréntah Kabupatén Buleleng, opat tabu anu ngaranna Catur Barata Penyepian téh dirumuskeun ku Parisada.
Amati Geni: Ngahindarkeun seuneu, kalebet pikeun masak, ieu hartosna urang Hindu nuju puasa
Amati Karya: Pantang gawé
Amati Lelungaan : Ngajauhan ti iinditan, hartina ngarehatkeun awak
Niténan Lelanguan: Ngajauhan néangan hiburan.

Topic: religion
Dina hiji poe, saurang warga nu keur ngaliwat ka gunung, papanggih jeung hiji sepuh nu buta jeung sagala rupa panyakit sakujur awakna. Katémbong si kokolot dina posisi diuk ngadawuh “Sagala puji kagungan Allah, anu parantos ngajagi abdi tina panyakit anu parantos diuji ku seueur mahluk-Na; sareng Anjeunna langkung milih kuring tibatan seueur jalma anu diciptakeun-Na." Warga tuluy ngagorowok “Ti mana anjeun salamet? Demi Alloh, kuring nyangka anjeun geus katerap sagala rupa panyakit!” Si sepuh teras ngangkat sirahna sareng nyarios "Naha kuring masih gaduh létah pikeun ngucapkeun Tunggal-Na, sareng kalayan éta kuring tiasa émut ka Anjeunna sapanjang waktos? Sareng naha abdi masih gaduh haté anu tiasa kenal sareng Anjeunna?" Waleran sepuh éta cukup ngajantenkeun warga kampung tobat ka Allah SWT tina dosa-dosana sareng nyuhunkeun pangampura.

Topic: religion
Aya hiji profesi anu dimuliakeun ku Kanjeng Nabi Muhammad SAW, nyaeta gawean anu dikerjakeun ngangge panangan urang nyalira, salah sahijina nyaeta tukang dagang dina gerobak atawa dikenal ku istilah pedagang kaki lima, biasana PKL ieu dagang di gerbang sakola, di pasar, atawa dina hajatan. Tapi umumna PKL teh jualan na mapah ngadatangan hiji tempat ka tempat nu sanes nepi keun dagangan na seep. Di Bandung aya oge tukang dagang anu mawa daganganna ditanggung atawa disimpen dina sirah, contona nyaeta tukang cuanki, tukang Tahu Sumedang, tukang buah jeung tukang sate. Basa leutik aya hiihi tukang sate anu mawa daganganna dina sirah.

Topic: food & beverages
Liburan ka kebon binatang sareng kulawarga anjeun mangrupikeun pilihan anu paling pas jeung nyugemakeun. Kahiji, kebon binatang nyadiakeun hiji pangalaman nu teu bisa dipanggihan di tempat sejen. Anjeun tiasa ningali sato langka tur leuwih jentre ngeunaan informasi sabudeureun sato jeung tutumbuhan ngaliwatan pemandu wisata di kebon binatang. Kadua, liburan ka kebon binatang tiasa janten kasempetan pikeun ngeusi waktos liburan ku cara nu mangpaat sareng kulawarga. Anjeun tiasa ngurilingan kebon binatang jeung kulawarga bari diajar ngeunaan sasatoan nu aya di dinya. Katilu, Kebon Binatang oge miboga rupa-rupa wahana anu pikaresepeun, kayaning kareta mini atawa tempat kaulinan. Barudak pasti bakal resep ulin di dinya. Janten, upami anjeun hoyong ngaraosan pangalaman anu teu tiasa dipendakan di tempat nu sanes, sareng ngahibur kulawarga, wisata ka kebon binatang sareng kulawarga anjeun mangrupikeun pilihan anu pas.

Topic: leisures
1. Alat Musik Genggong
Alat musik Genggong anu asalna ti wewengkon Bali dijieunna tina kai lontar jeung awi, cara maénna ku cara ditiup.
Daérah asal Genggong nyaéta Bali, dugi ka ayeuna masih sering dimaénkeun, dimimitian pikeun upacara-upacara atanapi maén musik sapopoé.
2. Alat Musik Kompang
Alat musik Kompang asalna ti wewengkon Lampung, alatna siga rebana, cara maénna sarua jeung rebana, nyaéta dipukul. Kompang dijieun tina kai jeung kulit embe.Ieu pakakas biasana digunakeun dina acara adat,kawinan,sarta salam pikeun nu datang.Kompang biasana dipaénkeun dipirig ku lagu-lagu anu bernuansa islami atawa syair islami.
3. Alat Musik Serune Kalee
Alat musik serine kalee asalna ti Aceh oge siga klarinet, cara makena sarua jeung niupan. Alat ieu dipaké dina acara hiburan, salam pikeun jalma anu datang ka wewengkon, sarta tari.

Topic: culture & heritage
Sapertos kompor gas biasa, kompor listrik oge gaduh kakurangan. Lantaran panasna tina listrik, kompor ieu ngabutuhkeun waktos anu leuwih lami kanggo manaskeun katelna. Janten lamun urang nuju bade masak buru-buru, kompor listrik teu tiasa janten pilihan anu gancang. Kaca kompor listrik oge gampang kagores, janten lamun urang nuju masak teras aya kotoran anu ngeclak kana kompor bakal leuwih hese diberesihan. Kakurangan sanesna nyaeta teu sadaya alat masak tiasa dianggo di kompor listrik, urang kedah milih heula mana panci anu tiasa dianggo. Lamun make kompor listrik oge biasana urang bakal ngalurkeun duit anu leuwih seeur lantaran kanggo manaskeun kompor periyogi waktos anu lami, tagihan listrik oge bakal leuwih seeur. 

Topic: technology
Seeur jalmi anu nganggap yen Idul Qurban teh ngan meuncit sato jeung nyate hungkul. Padahal aya nilai anu ageung anu ditanamkeun dina syariat anu dilaksanakeun di sakumna dunya ieu. Lamun nilik ti sejarahna, Idul Qurban teh mimiti pisan dilakukeun ku Nabi Ibrahim ka putrana, nyaeta Ismail. Allah hoyong ningal sakumaha badag kurban Ibrahim ti parentah meuncit anakna sorangan. Prentah ieu beurat pisan kanggo Ibrahim lantaran Ismail teh mangrupakeun putra anu nembe panggih deui saatos ditinggalkeun di padang pasir jeung pamajikan na. Tapi pas Ibrahim bade dipeuncit pisan, Allah ngaganti Ismail jeung hiji domba pikeun lambang Qurban na Ibrahim. Getih jeung daging meunang meuncit moal dugi ka Gusti Allah, tapi kurban urang anu bakal ditampi janten pahala di sisi Allah.

Topic: religion
Koki nyaeta anu gawena di dapur, bisa disebut tukang masak. Di kampung, khususna kampung urang sok rame nu masak komo pas aya acara-acara gede, siga nikahan, muludan, rajaban, atawa haolan. Kusabab nu masak lobaan, biasana masakna lain di dapur deui, tapi di buruan anu lega atawa di lapangan anu lega. Lain pihak kulawarga hungkul nu masak teh, sok aya tatangga oge nu mantuan ilubiung. Tapi teu kabeh jadi nu masak, sabab teu kabeh bisaeun masak, jadi sok dibagi-bagi. Aya nu mantuan jadi asistenna, misal ngeureutan bawang, nyiksikan wortel, nyieun bumbu jang daging, atawa nu bagian ngumbahan piringna. Aya oge nu mantuan mungkusan lamun pasakan geus jadi. 

Topic: food & beverages
Lahang nyaéta inuman has urang Sunda anu dijieun tina geutah atawa  tina sari cai ti tangkal arén. Rasa amis sareng seger mangrupikeun ciri khas tina inuman ieu. Inuman ieu jenis na kabentar loba di daerah séjén Indonésia, tapi leuwih pakait jeung inuman has Sunda. Lahang dipikanyaho miboga sipat minangka inuman isotonik tradisional. Lahang dicandak tina  tangkal arén. Bagian anu diketok nyaéta jang lahang nyaéta kembang jalu. Cara ngetokna henteu sambarangan, para patani biasana bakal miang mimiti ngetok palem sangkan kasegeranna tetep. Disebutkeun yén dina kaayaan anu tangtu cai tina kembang jalu tina tangkal arén ieu upami telat disadap bakal janten cuka atawa ciu. Tangkal teh bakal alus disadap upami tina kembang  bakal saé pisan nalika umurna 5 taun.

Topic: food & beverages
Televisi jadi salah sahiji media nu dipikaresep pisan ku budak sabab rupa-rupa siaran acarana nu ngamanjakeun waktu luang anak. Cara nonton siaran di televisi teh babari, mimiti hurungkeun TV na ku cara teken tombol on. Geus kitu, pindahkeun gelombang televisi na make remote, pilih nepi ka kapanggih gelombang acara televisi nu dipikahayang. Tuluy atur volume na, tong nepi ka laun atawa tarik teuing. Mun acara na enggeusan ge tinggal pindahkeun gelombangna supaya bisa nimu deui acara nu diikahayang. Mun geus beres nonton, tinggal pareuman make mencet tombol off dina remote. Ke ge televisina bakal pareum sorangan mun geus dioffkeun mah.

Topic: technology
Nalika buka puasa, langkung saé nginum anu seger. Salah sahiji inuman seger anu cocog pikeun buka puasa nyaéta inuman cappuccino cincau saderhana. Bahanna sederhana, cara ngadamelna ogé gampang, sareng rasana khusus. Nyiapkeun dina hitungan menit. Sampurna pikeun haus sanggeus sapoé panjang nahan haus .Bahan nu kudu ku urang siap-siapeun nyaeta :
- 1 kotak ager cincau, potong dadu
- 2 bungkus kopi cappucino
- Susu kentel amis secukupnya
- 700 gelas cai
- És Cara nyieun na nyaeta:
1. Seduh kopi cappuccino cai, tambahkeun susu kental manis, aduk nepi ka rata, koreksi rasa.
2. Dina sagelas, tambahkeun és batu, 2 sendok ager jukut dicincang, teras tuang kopi cappuccino.
3. Siap disajikan, alusna geuwat diinum mumpung masih tiis.

Topic: food & beverages
Lamun erek wisata nu nyenangkeun murah enakeun jeung teu kudu jauh - jauh nya waduk jatiluhur jawabana. Tiket asup ka wisata alam waduk jatiluhur teu pati mahal, tempat na ge strategis jeung lamun aya tinu luar kota bisa kaluar ti gerbang tol jatiluhur tuluy langsung bisa ka wisata alam waduk jatiluhur na. Di waduk jatiluhur urang bisa nikmati pemandangan, foto-foto, bisa barang dahar oge jeung bisa mawa bekel lamun rek irit. tapi lamun teu mawa loba pedagang nu dagang sagala rupa dahareun didinya. Di waduk jatiluhur oge urang bisa naek parahu jalan jalan ngider waduk jatiluhur bari di jeaskeun ku nu bawa parahu na. 

Topic: leisures
Salah sahiji hobi Mita nyaeta lari. Unggal poe pasti nyempetkeun jang lari, rek isuk-isuk atawa burit. Mita sok lari sapoe minimal lima km. Salian jag fungsi kasehatan, lari oge dilakukeun jang ngajaga berat badan angger sakitu. Biasana Mita lari di Gorjat atawa ngurilingan Unpad. Hiji poe mah Mita larina nanjak ka Kiarapayung. Kuat oge geuning lari dina tanjakan ngayon kieu. Manggih tanjakan teh kakah atoh, sabab asa manggih tantangan ceunah. Mantak dibere nanjak ka Kiara payung mah, Mita atoh da loba tantanganna. Barangnepi ka Kiarapayung, Mita langsung istirahat di Jembatan tol bari ningalian mobil nu liwat jarang-jarang. Tah, mudunkeun na mah Mita jogging, teu lari sabab hoyong nikmati pamandangan.

Topic: leisures
Sababaraha urang mikir yén hirup di hiji desa leuwih hade pikeun sababaraha alesan. Desa sering gaduh suasana anu langkung tenang sareng damai dibandingkeun kota anu sibuk sareng ribut. Lingkungan sepi ieu tiasa ngabantosan jalma-jalma janten langkung santai sareng nyaman. Di kampung-kampung, sabudeureunana leuwih hejo ku tatangkalan jeung lahan pertanian. Ieu tiasa masihan kesan anu langkung pikaresepeun sareng santai tibatan pamandangan kota anu pinuh ku gedong jangkung. Di kampung, biasana jalma-jalma silih kenal jeung leuwih akrab. Ieu bisa nyiptakeun suasana kulawarga jeung gawe babarengan anu hade antara masarakat desa. Di kampung-kampung, jalma-jalma sering hirup sederhana. Sanajan teu salawasna gampang, gaya hirup basajan bisa mantuan jalma ngahargaan hirup jeung kabahagiaan tina hal basajan.

Topic: slice of life
Ade Rai lain ngan dipikawanoh di Indonesia, tapi oge di nagara nu sejen. Ade Rai meunang kajuaraan dunya binaragawan, nyaeta Musclemania World taun 1996. Ade Rai dibabarkeun di Jakarta kaping 6 Mei 1970. Anjeunna katurunan Bali. Lamun ditilik awakna anu badag jeung ototan, moal aya nu nyangka yen Ade Rai teh baheulana awakna leutik. Waktu umurna sapuluh taun, beuratna ngan 25 kg, beuratna sarua jeung budak umur genep taun. Nalika anjeunna rumaja, beuratna ngan ukur 55 kg. Anjeunna sering teu percaya diri kusabab anjeunna boga awak jangkung tur ipis. Tapi, Ade Rai boga tekad pikeun nyieun awakna janten atletis sangkan awakna atlit. Anjeunna tungtungna rajin latihan sareng ngajaga gizi tina diahareunna. 

Topic: sports
Yogyakarta mangrupikeun salah sahiji kota anu kasohor di Indonesia anu kasohor ku budayana anu endah. Upami anjeun milarian akomodasi di Yogyakarta, kami nawiskeun diskon hotel anu matak lebar lamun diliwatkeun. Kami nyadiakeun seueur pilihan hotel bintang opat sareng bintang lima anu sumebar di sakuriling kota Yogyakarta. Fasilitas anu kami tawarkeun nyaeta kamar anu lega sareng nyaman, kolam renang, sareng akses internet gratis. Sajaba ti eta, kami oge nawarkeun paket sarapan sarta dahar peuting kalawan harga anu kajangkau. Ulah giru deui pikeun ngarasakeun hiji pangalaman mondok nu luar biasa di Yogyakarta kalawan harga anu murah. Hayu, pesen ayeuna sareng kengingkeun diskon hotel anu pikaresepeun di Yogyakarta!

Topic: leisures
Abdi hoyong mimitian ku musik pop Sunda, anu dina jaman pra-kamerdekaan ngagunakeun alat musik Malayu anu kuat, contona lagu Panon Hideung anu diadaptasi ku Ismail Marzuki tina lagu Rusia, Óči čjórnye, sakumaha The Tielman nutupan salaku Panon Hideung dina batu. 'n roll genre. Sakabeh judul sacara harfiah hartina panon hideung.
Waktu éta orkestra Malayu keur naék, utamana mimiti taun 70-an. Henteu ngan ukur ngagunakeun alat-alat tradisional sapertos tabla, rebana sareng suling, tapi ogé nganut alat musik Barat sapertos gitar, keyboard, akordion sareng biola. Malah Orkes Melayu (OM) jadi istilah pikeun ngarujuk kana grup musik pop Malayu waktu harita.
Saha nu teu nyaho OM Soneta dipingpin ku flamboyan Tasikmalaya, Rhoma Irama. Henteu ngan ukur Raja Dangdut, malah Ratu Dangdut, Elvy Sukaesih anu asalna ti Sumedang, ogé geus ngalalakon karir nyanyi anu dipirig ku orkestra Melayu, saperti., OM. Purnama, dugi ka OM. Sonnet sorangan

Topic: culture & heritage
Lagu daerah diciptakeun teu ngan saukur dinyanyikeun hungkul, tapi oge fungsina salaku identitas daerah. Aya sababaraha fungsi lagu daerah. Lagu daerah salaku identitas daerah, ieu ku sabab hiji daerah jeung daerah sejen biasana beda-beda, boh dina bahasana nepikeun ka alat musik nu dipakena ge sok beda. Lagu daerah salaku pengiring dina pelaksanaan upacara adat atawa tradisi, ieu sok mindeng dipanggihan oge, contona di adat Sunda sok aya Upacara adat pas dikawinan. Lagu daerah oge salaku pengiring tari jeung pintonan. Lamun tari geus pastina kudu maenkeun lagu daerah. Lagu daerah salaku sarana komunikasi. Lagu daerah salaku media nu mere pesan. Jeung lagu daerah salaku media ulin.

Topic: culture & heritage
Samsung Electronics Indonesia sacara resmi ngenalkeun Samsung Galaxy XCover 5 sareng Samsung Galaxy Tab Active3. Dua alat ieu dirarancang khusus pikeun pagawe lapangan ti sagala rupa industri, sapertos tanaga medis anu biasa narima telepon darurat, pulisi sareng petugas kaamanan, logistik ritel, pagawe pertambangan,  sareng pagawe sektor kauangan anu kedah nganjang ka konsumen nu aya di sababaraha tempat. Galaxy XCover 5 gaduh ukuran 71.6mm sareng kandelna 9.2mm, janten pas pisan lamun dicepeng jeung dibawa kamamana. Aya oge fitur Wet Touch anu ngajaga layar tetep tiasa dipencet sanajan di tengah girimis. Kadua alat ieu geus meunang sertipikat MIL-STD-810H pikeun kateguhan dina nyanghareupan lingkungan kerja anu paling ekstrim.  

Topic: technology
Lumpia roll nyaeta salah sahiji camilan nu gampil pisan dijieun na. Bahan na ngan lumpia hungkul jeung bumbu tabur. Mimiti, lumpia digulung-gulung tuluy di rapetan ujung na make tarigu nu diliurkeun jeung cai. Geus kitu, teukteukan eta lumpia nang ngagulung kira-kira sabuku atawa sasenti. Ngeureut na miring, tong buleud nuturkeun bentuk rollan. Geus kitu, goreng lumpia roll dina minyak panas, seuneu na tong ageung teuing. Aduk dugi ka warna na semu cokelat. Mun tos rubah warna, jait terus kana piringkeun. Taburan weh make bumbu tabur asin jeung lada. Lumpia roll siap disantap. Gampil pisan kan? Yuk ah geura cobian praktekeun di bumi!

Topic: food & beverages
Hiji poe abdi nyobian meuli cau di pasar. Cauna teh ning meuni loba rupa na. Sugan teh cau bakal eta-eta keneh, tapi nyata na loba pisan bedana. Aya nu beda tina warna kulitna, ukuran nana, rasa na, jeung beda cara ngolahna. Abdi jadi bingung bade milih cau nu mana sabab emang teu apal kana cau-cauan. Akhirna mah abdi meser cau ambon jeung cau muli we. Sabab dua cau eta mah tiasa langsung dituang teu kudu diolah atawa dimasak heula. Rasana ge meuni ais pisan deuih. Tina ukuran, cau muli mah kabilang pang leutik na, mun cau ambon mah panjang tur geulis mulus kulit na teh. Geus meser dua cau eta abdi tuluy jajan batagor heula nu aya di caket parkiran.

Topic: food & beverages
Aya film superhero ngaranna The Fantastic Four, film ieu ngeunaan superhero nu anggotana aya opatan. Tiap anggota boga bentuk jeung kakuatanna sewang-sewangan. Nu kahiji, Mister Fantastic nu mibogaan kakuatan elastis, jadi awakna teh bisa lentur siga karet. Manehna bisa jadi trampolin atawa parasut. Kadua, Invisible Women nu bisa ngaleungit. Jadi awakna teh teu bisa katinggali. Nu katilu, Human Torch anu boga kakuatan ngendalikeun seuneu. Jadi awakna teh dipinuhan ku seuneu. Kakuatanna oge bisa ngajadikeun manehna ngapung siga kembang api. Tapi mibogaan kalemahan nyaeta cai. Nu kaopat, The Thing nu tampilanana teh kawas batu, sakabeh awakna di kerubungi ku batu nu baleulah.

Topic: leisures
Pas nongton mengbal di stadion, meuni rea pisan jelema. Jeung make atributna teh warna biru. Aya nu mawa bendera oge, biasana bendera ieu mawa sewang-sewangan nuduhkeun yen ti komunitas mana, anu engkena ditempelkeun dina tembok stadion meh kasorot ku TV. Pas asup ka stadion oge sabab mimiti ninggali, euleuh meuni ka loba pisan. Di hareupeun urang biasana aya leader anu mingpin yel-yel. Jadi gerakan-gerakan teh geus terarah, siga ngacungkeub keresek nu geus disadiakeun, di tiap bangku teh aya warnana bodas, aya oge warnana biru. Sapanjang nongton pertandingan teu eureun-eureun yel-yel eta, tapi sanajan kitu gunta-ganti yel-yelna. Tidieu oge aya TV anu gede, anu fungsina meh urang bisa ninggali pamaen sacara jelas, soalna mun kabagian tempat diukna jauh moal katinggali. 

Topic: sports
Cedera bitis atawa tennis leg  oge salah sahiji cedera anu  sering kajadian lamun keur olahraga , Nyeri bitis mangrupikeun keluhan umum. Alesanna rupa-rupa, bisa jadi alatan cedera, aktivitas kaleuleuwihan, atawa gangguan aliran getih dina otot bitis. Pertimbangkeun katerangan di handap ieu ngeunaan hal-hal anu tiasa nyababkeun nyeri anak sapi sareng pangobatanna. Dina cedera bitis  aya gastrocnemius jeung otot soleus nu papanggih di urat Achilles, nu urat badag dina tonggong ankle nu nempel kana tulang keuneung. Gangguan cedera bitis  tiasa mangaruhan dua otot ieu, urat Achilles, atanapi pembuluh darah sareng saraf di sakurilingna. Keluhan nyeri anak sapi bisa digambarkeun salaku rarasaan tegangan, cramping, stiffness, atawa nyeri seukeut dina bitis.

Topic: sports
Basa keur leutik mah pasti budak lalaki resep pisan mengbal jeung jadi olahraga favorit, kaasup urang oge resep mengbal pas keur leutik. Tapi urang teu kaasup budak nu jago dina segi mengbal sabab can pernah asup SSB nyaeta kapondokan tina Sekolah Sepak Bola. Tapi nu ku urang tinggali mah teu kudu asup SSB asalkeun bisa cara-cara ieu. Nu kahiji ngalakukeun latihan fisik. Sabab mengbal kudu mibogaan stamina anu kuat, jadi kudu ngalakukeun heula olahraga sejen siga lari, squat jump, push up, jeung nu sejenna. Nu kadua oge penting nyaeta kudu apal rupa-rupa teknik dasar. Teknik dasar ieu siga ngagiring bola, najong bola, ngoper bola, ngarebut bola, jeung sajabana.

Topic: sports
Di kota-kota gedé, jalma-jalma mimiti ngantunkeun cai sumur bahkan ampir teu gaduh deui sareng parantos ngalih ka ngeusian cai nginum. Ieu kasempetan, anjeun tiasa muka usaha cai ngeusian sareng muka pesenan. Usaha ieu parantos tiasa dijalankeun ku modal 15-30 juta, anjeun parantos tiasa ngajalankeun usaha leutik anu nguntungkeun ieu. Usaha leutik anu nguntungkeun sanésna nyaéta usaha cuci kilogram. Naha bisnis ieu ngajangjikeun? sabab loba jalma anu males nyeuseuh baju sorangan. Pagawéan anu sibuk ngajadikeun maranéhna teu boga waktu pikeun nyeuseuh. Balukarna, ayana usaha laundry kilo ngaringankeun bebanna dina meresihan baju. Pikeun modal pikeun muka usaha ieu dimimitian ti Rp. 15–20 juta usaha ieu parantos tiasa dijalankeun. Leuwih ti éta, hirup di pakotaan padet atawa wewengkon sakola jeung kampus, omzet ngahontal 16 juta.

Topic: business